runetrust/blame-folketinget-dk huggingface dataset:
Hans Kristian Skibby (DD), 2023-12-14:
Jeg undrer mig bare lidt over, at ordføreren ligesom begiver sig ud i en argumentation omkring det her lovforslag og siger, at det er et stort favntag og et stort opgør med den her omtalte matrikelfinte, og når så der bliver spurgt ind til, om ordføreren er klar over, om der er 2 sager, eller om der er 200 sager, så kan ordføreren ikke rigtig forklare det.
Peter Skaarup (DF), 2004-12-10:
Jeg må sige blankt, at jeg ikke har mødt en tillidserklæring fra SF til efterretningstjenesterne, når jeg har debatteret de her ting i Folketinget eller i offentligheden, tværtimod har jeg ofte mødt en mistænkeliggørelse fra SF’s side, og hr. Villy Søvndal kan ikke lave om på, at sådan har jeg oplevet det.
Mike Legarth (KF), 2015-02-05:
Men når det handler om, at vi skulle gå forrest i forhold til at betale regninger, til at påtage os omkostninger og byrder for erhvervslivet, som er ud over det, der er nødvendigt, fordi eksperterne har lagt et vist grundniveau, så vil vi mene, at det er tilstrækkeligt, for det, det handler om her, er ikke at gå forrest bare for at gå forrest.
Esben Lunde Larsen (V), 2011-12-14:
Når vi så alligevel kan se i den rapport, der hedder »Ung i 2011«, at der er nogle problemstillinger, som social- og integrationsministeren reagerer overrasket over, og social- og integrationsministeren siger, at hun slet ikke havde forestillet sig, at det havde sådan et omfang med hensyn til social kontrol, kan børne- og undervisningsministeren så sidde det overhørigt, at der tilsyneladende er et reelt problem?
Martin Henriksen (DF), 2010-06-04:
Man har gjort grin med dem, som rent faktisk er socialt udsatte, fordi man har foregøglet dem, at ved at indføre en fattigdomsgrænse kan man løse problemerne, men man har ikke engang gidet gøre sig den umage at tænke over, hvor den fattigdomsgrænse skal ligge.
Karsten Nonbo (V), 2004-04-16:
Og så er det vel også muligt, at vi skal se på det erstatningsmæssige i den sag, det kan jo f.eks. være udgiften, man har haft ved at rejse hjem fra udlandet for at banke på på politistationen og sige: Her er jeg, jeg hører, at jeg er efterlyst, men jeg mener ikke, der er noget om det.
Jette Gottlieb (EL), 2001-04-19:
Jeg synes også, det er godt, at ministrene forpligtes til hvert tredje år at afgive en redegørelse om indsatsen for at opnå ligeløn, og jeg synes også, det er godt, at virksomhederne skal udarbejde en kønsopdelt lønstatistik.
Karen J. Klint (S), 2012-03-29:
Det har vi også fået en tilkendegivelse om fra Venstres ordfører, og vi som Socialdemokrater er også enige i, at det er uholdbart, at man gentagne gange over så mange år har fået en berettiget kritik for den ordning, der eksisterer, ikke fordi der sådan set er noget galt med vejledningerne, men fordi der er noget galt med den brug af lægekonsulenterne, der er.
Sophie Hæstorp Andersen (S), 2025-01-08:
Med beslutningsforslag B 43, som vi jo skal drøfte her nu, foreslås det at pålægge regeringen inden udgangen af dette folketingsår at fremsætte et lovforslag, som fremadrettet ændrer formuefællesskabet i ægteskaber, sådan at pensionsformuen indgår i formuefællesskabet.
Mai Mercado (KF), 2018-12-06:
Når jeg sidder og kigger ned over listen af store beslutninger, er det jo både i 2014, i 2016, i 2017, i 2018, og lur mig, om ikke også vi til næste år kommer til at træffe en række beslutninger, som igen skal styrke sagsbehandlingen, som skal understøtte forældrenes retssikkerhed, børnenes retssikkerhed, børnenes ret til at blive hørt.
Nicolai Wammen (S), 2003-11-19:
Jeg må spørge statsministeren, som jo har været ude at rejse og derfor måske ikke har haft lejlighed til at se det interview, der var i tv med den mand, som rent faktisk talte med statsministeren dagen før valget, hvor han blev spurgt, om han havde fået et løfte af statsministeren på, at der ikke skulle ske ændringer her.
Pernille Rosenkrantz-Theil (EL), 2003-03-13:
Men det er selvfølgelig på betingelse af, at virksomhederne stiller de praktikpladser, som i dag bliver varetaget af skolepraktikken, til rådighed, og det er et perspektiv, som næppe vil få arbejdsgiverne med på banen, eftersom de ikke er interesserede i at levere det antal praktikpladser, der faktisk skal til.
Morten Messerschmidt (DF), 2019-10-31:
Det er klart, at man ikke kan have en diskussion om Tyrkiet uden også at tale om Syrien, og hvad der foregår, men det har dog fra vores side, fra Dansk Folkepartis side, været ønsket at have fokus på specifikt anliggendet mellem Tyrkiet og EU, hvor man jo stadig væk fastholder, at Tyrkiet skal have et perspektiv, der hedder, at Tyrkiet kan blive medlem.
Morten Messerschmidt (DF), 2007-03-28:
Vil fru Anne Grete Holmsgaard ikke godt medgive, at det altså er Det Radikale Venstre, som i sit forslag har skrevet, at den her undersøgelse skal finansieres af et forlig, som Dansk Folkeparti faktisk har båret igennem sammen med regeringen?
Peter Duetoft (CD), 2001-05-09:
Det er smukt at holde fast ved, og det er vigtigt at holde fast ved, at rigsfællesskabet indebærer nogle udvekslinger mellem forskellige kulturer, forskellige historiske udviklinger og en mangfoldighed, som det vil være utrolig trist at miste, og det håber jeg også man vil overveje på Færøerne og gå ind i debatten i den ånd.
Simon Emil Ammitzbøll (RV), 2006-02-24:
For at få svar på dette spørgsmål og for at få debatten her i Folketingssalen i stedet for på et ministerkontor ønsker forespørgerne at høre, hvilke oplysninger ministeren kan give om tilblivelsen og indholdet af de seneste retningslinjer vedrørende tildeling af dansk indfødsret.
Jens Joel (S), 2014-12-04:
Og hvis man er rundt forskellige steder for at købe olie til et oliefyr eller på anden måde henter sin varme forskellige steder fra, så kan det være meget svært at holde styr på, om man egentlig så at sige har tiltusket sig en større del af det samlede energiforbrug, end man er berettiget til med sit bundfradrag.
Carina Christensen (KF), 2010-01-20:
Det er min klare opfattelse, at det er op til DR's bestyrelse inden for lovgivningens rammer selv at fastlægge en praksis, der sikrer, at programvirksomheden bliver drøftet i bestyrelsen på en generel og overordnet plan, og at det også der selvfølgelig bliver drøftet, hvordan de vil forholde sig til de her drøftelser inden for og uden for bestyrelseslokalerne, og det synes jeg de gør ganske fint i dag.
Per Clausen (EL), 2010-01-26:
Det er jo f.eks. det, der får den konsekvens, at jeg, når jeg, primært af arvelovgivningsmæssige årsager, indgår et ægteskab forrettet på det det lokale rådhus, så bliver indskrevet i hele hr. Jesper Langballe og hr. Søren Krarups kristelighed og i hele deres begreb omkring ægteskabet.
Morten Bødskov (S), 2008-04-16:
Vi vil gerne have, at vi får et skattesystem, som med et fint ord er mere grønt og indeholder incitamenter til, at folk tænker og handler lidt mere grønt og miljømæssigt forsvarligt, og en omlægning, som betyder, at skatten på arbejdsindkomst kommer ned, og samtidig sikrer, at vi får et mere socialt retfærdigt skattesystem.
Kamal Qureshi (SF), 2003-10-22:
Så kom jeg til at tænke på, om hr. Søren Krarup kunne fortælle, hvis nu Dansk Folkeparti fik sikret, at folk indgik ægteskab af egen fri vilje, om Dansk Folkeparti så i øvrigt ville være ligeglad med, hvem man så i øvrigt indgik det pågældende ægteskab med, og hvor den pågældende partner i øvrigt kom fra i verden.
Troels Ravn (S), 2014-12-03:
Foruden det principielle om armslængdeprincippet, det at anerkende og respektere en ledelse, en direktion, i Danmarks Radio, som handler rettidigt og udviser rettidig omhu på baggrund af en beslutning, vi traf gennem en medieaftale, så bliver vi nødt til at holde os til det konkrete, når den aftale bliver problematiseret og man bryder op og også argumenterer for, at vi måske skal åbne hele medieaftalen op.
Frank Aaen (EL), 1999-12-15:
Det her er faktisk imod Det Radikale Venstres egen arbejdsmarkedspolitik, for Det Radikale Venstre mener frem for alt, at der skal være bevægelighed på arbejdsmarkedet, og her har man altså en ordning, hvor man på grund af den manglende dagpengeret fastlåser folk i at blive i det servicejob, de får.
Rasmus Nordqvist (ALT), 2016-04-12:
Så det er bare, for at jeg også kan forstå det: Ønsker Dansk Folkeparti, at vi afskaffer eksempelvis flygtningekonventionen, at vi slet ikke er med i noget, eller ønsker man at skabe en ny konvention, der sikrer et internationalt samarbejde om de her flygtningeudfordringer?
Anne Sophie Callesen (RV), 2021-10-15:
Samtidig glæder vi os over, at man nu har fundet en enighed om tilbagebetalingen i forhold til det underskud, der har været i systemet, og som jo egentlig, som Socialdemokratiets ordfører også sagde, er på den glædelige baggrund, at der faktisk har været praktikpladser, også under coronakrisen, til de unge i eud-uddannelserne.
Rune Lund (EL), 2017-12-12:
Vi vil alle sammen bekæmpe grov personfarlig kriminalitet inderligt og hårdt, men som fru Josephine Fock også har været inde på nogle gange her i løbet af debatten, handler det jo om, hvordan vi bekæmper kriminalitet, sådan at vi ikke får flere ofre i fremtiden.
Samira Nawa (RV), 2022-02-22:
Det var noget af det, som ordføreren fra SF bl.a. også var inde på, altså hvordan vi er indrettet, og hvordan der er den her Rip, Rap og Rup-effekt, som den bliver kaldt, altså en tendens til, at man vælger dem, der minder allermest om en selv.
Flemming Damgaard Larsen (V), 2014-05-14:
Nu tror jeg også, det er sådan, at den enkelte virksomhed er ligeglad med, under hvilken regering de forskellige afgifter er blevet indført, det handler om det bøvl, man har i det daglige, og der har vi et ansvar for her i Tinget at sørge for, at det bliver minimeret.
Lotte Rod (RV), 2024-05-15:
Derudover har jeg jo i 10 år nu arbejdet for, at vi får skolepsykologerne tilbage, for jeg vil gerne have – og vi havde billedet af hende her Bente, der sidder nede ad gangen – at lige så snart der er en klasse, der har det svært, kan Bente komme og være med.
John Dyrby Paulsen (S), 2007-09-11:
Så vil jeg sige med hensyn til finansieringen af den her skattepakke: Det fremgår jo på s. 9 i den tabel 1, som jeg har snakket om flere gange, at der er et underskud på 3,9 mia. kr. i 2009, og der er et underskud på 3,2 mia. kr. i 2010.
Lars Christian Lilleholt (V), 2016-04-20:
Det er således, at vi har undersøgt det her: Der er mulighed for at søge om udsættelse til 2017, hvis man ønsker det, og opretholde EU-tilskuddet, og der er også mulighed for at søge om udskydelse helt til 2020 og fortsat kunne opretholde EU-tilskuddet.
Jonas Dahl (SF), 2010-04-06:
Hvis man så sammenligner med de oplysninger, der er kommet frem, bl.a. fra Kræftens Bekæmpelse og WHO, hvor WHO hævede kategoriseringen af solarier op til der, hvor bl.a. cigaretter i dag ligger, og samtidig ser på, at en ud af ti danskere i dag får diagnosen kræft i huden, inden de fylder 75, synes Dansk Folkepartis ordfører så ikke også, at der begynder at være så meget dokumentation på bordet, at et forbud mod solarier for de yngste ville være den rigtige vej at gå for at beskytte flest mulige og for at sikre os, at vi fremadrettet får fokus på, hvordan vi undgår, at folk for kræft, i stedet for kun at behandle dem?
Anders Fogh Rasmussen (V), 2005-11-09:
Derfor sætter det også en tyk streg under, at det er direkte uansvarligt, hvis politikere på nogen måde prøver at tale udenom, når man snakker terror, og ligesom prøver at undskylde terror med, at den, der sår vind, også må regne med at høste storm.
Nils Sjøberg (RV), 2020-05-20:
Nu fik mange af dem, der fik tildelt statsborgerskab på lovforslaget i januar, yderligere udskudt deres statsborgerskab, da mange grundlovsceremonier blev aflyst rundtom i Danmark, f.eks. i Esbjerg, hvor 25 borgere skulle have haft grundlovsceremoni den 19. marts.
Majbrit Berlau (EL), 2005-11-25:
Jeg skal erindre Dansk Folkeparti om, at man er i gang med en finanslovaftale, som Dansk Folkeparti bakker op om, hvor man fortsat giver penge til boligejerne, hvor Mærsk Mc-Kinney Møller fortsat slipper for at betale skat, hvor der stadig væk postes penge ud til krigen i Irak, og alligevel mener Dansk Folkeparti at kunne forsvare, at det bare er et spørgsmål om prioritering, at de her mennesker stadig væk skal leve af rådighedsbeløb på 2.000 og 3.000 kr. om måneden.
Dina Raabjerg (KF), 2026-01-22:
Jeg synes faktisk, det lyder en lille smule dobbeltmoralsk, for det bliver sådan noget med, at uha, det er så farligt, hvis vi ophæver det her kernekraftforbud, og tænk, hvis nu der kommer til at ske et eller andet, og så siger ordføreren samtidig, at det kommer til at tage 100 år, inden vi overhovedet for alvor kommer i gang.
Mikkel Bjørn (DF), 2025-03-28:
Sandheden er, at det er der jo ikke, og når man fra særlig ministerens side ofte fremhæver, at man er de bedste til at sende folk hjem og sådan noget, så er sandheden jo, at vi ikke ved, hvor mange af dem, der er forsvundet fra Kærshovedgård, er.
Brigitte Klintskov Jerkel (KF), 2023-05-31:
Alene her i første kvartal af 2023 nævnes der i medierne tal som 45.000 migranter, der er sejlet af sted fra Tunesien, og det gør i hvert fald mig meget bekymret i forhold til den her migrantkrise, og i forhold til hvad vi så i 2015.
Magnus Heunicke (S), 2020-05-28:
Men jeg synes, at i en tid, hvor der selvfølgelig skal være og er masser af politisk debat, også om den aktuelle situation med epidemien, så er det godt at se et Folketing, som kan være konstruktivt og i arbejdstøjet og blive ved med at få håndteret det her på en måde, hvor vi har fokus på problemet og på at få løst problemet.
Flemming Hansen (KF), 2004-03-17:
Når dette er sagt, så vil jeg også godt svare direkte på hr. Keld Albrechtsens spørgsmål og tilføje, at der endnu ikke er truffet en endelig beslutning i Københavns Borgerrepræsentation om at bryde den eksisterende aftale om metroens tredje etape.
Karen Jespersen (V), 2008-01-16:
Men lige præcis når det gælder det her område, kan man sige, at handlen også er, at i det omfang, vi kan se, at det går fremad med at varetage reglerne - jeg håber, at vi er enige om, at det er nogle meget fornuftige regler, at der skal være samtaler med børnene og laves handleplaner - kan vi begrænse dokumentationskravet.
Jeppe Kofod (S), 2000-11-28:
Der er det vores holdning, at vi skal fortsætte den bistandsindsats, som jo er startet i 1993, og som frem til år 2004 - så vidt jeg husker - kommer til at løbe op i over 0,5 mia. kr. til det palæstinensiske selvstyreområde; opbygning af demokratiske institutioner, fremme af menneskerettigheder og den økonomiske og sociale udvikling mener vi er utrolig vigtigt.
Gitte Lillelund Bech (V), 2008-02-28:
Skattelettelserne i 2008 og fremefter skal jo ses på baggrund af et ønske om at sikre et fornuftigt arbejdskraftudbud - og derudover, at vi rent faktisk var forpligtet til at overholde den lov om arbejdsmarkedsbidrag, som i henhold til daværende lovgivning skulle nedsættes som følge af overskud i Arbejdsmarkedsfonden.
Kristian Thulesen Dahl (DF), 2009-12-16:
Er hr. Morten Østergaard som finansordfører enig med sin skatteordfører, hr. Niels Helveg Petersen, når han siger, at SF’s skattepolitik ikke hænger sammen med partiets udgiftspolitik, og undsiger skattestoppet som det helt afgørende?
Mette Frederiksen (S), 2024-11-26:
Men hvis vi kigger på hele Danmark og alle de behov, vi har som samfund, må vi sige, at hvis ikke der er elektrikere til at sikre den grønne omstilling, hvis ikke der er nogen til at udrulle fjernvarmerør, hvis ikke der er pædagoger i vores børns daginstitutioner, hvis ikke vi har verdens bedste folkeskolelærere, og hvis ikke der er sosu'er til at passe på os, når vi bliver syge, ja, så kan man godt lave et regnestykke om, hvad nogle på vores arbejdsmarked bidrager med, men det bliver jo alt for snævert og bliver alt for enkelt, for vi har behov for dem alle sammen.
Ellen Trane Nørby (V), 2018-11-23:
Det skal ske på den rigtige måde, da det netop er vigtigt også at sikre, at systemet kommer til at fungere i praksis, og derfor lægger vi med udformningen af lovforslaget op til, at det er noget, man kan, såvel som vi lægger op til, at der skal være en udbuds- og konkurrencesituation, i relation til hvad det er for nogle institutioner, der udbyder certificeringsordninger.
Henrik Sass Larsen (S), 2015-02-19:
Herunder har vi så også skullet iagttage, at man rundt om i Europa bruger andre metoder, end vi hidtil har været vant til, de såkaldte mediationer og noget andet, som vi jo så den her gang har valgt at lade os inspirere af, lære af, og som vi vil anvende i forhold til vores fremtidige forbrugerområde.
Margrethe Vestager (RV), 2004-01-20:
Derfor er forslaget et forsøg på at få analyseret, om vi kan finde andre måder, der fremmer en åbenhed på det her område i forhold til den måde, sagsbehandlingen foregår på, og der overrasker det mig lidt, at ministeren i den grad kan afvise, at der er problemer på området, og sige: Jamen vi har fundet det, vi synes er det interessante.
Jens Hald Madsen (V), 2001-05-31:
Derfor vil jeg dele min frustration med andre og spørge hr. Holger K. Nielsen: Er det ikke frustrerende at se på, at Arbejdernes Landsbank bliver nødt til at tegne en Alkaforsikring for at sikre deres medarbejdere, at de kan få gjort noget ved deres sygdomme? Er det ikke frustrerende?
Kristian Jensen (V), 2015-10-20:
og hvis Dansk Folkepartis ordfører og andre havde været med, fra aftalen blev indgået, under den daværende statsminister, fru Helle Thorning-Schmidt, ville man helt klart kunne se de 22 retsakter, der blev tilvalgt, de 10 retsakter, der blev fravalgt, på Statsministeriets hjemmeside, hvor de har ligget åbent tilgængeligt for alle.
Mette Frederiksen (S), 2014-12-18:
Og vi ved jo, at der er en del af de unge, der går igennem barske opvækstbetingelser – dårlige levevilkår, forældre med nedsat eller manglende forældreevne, anbringelse uden for hjemmet, dårlig skolegang – som også kommer til at være i kriminalitet.
Hans Christian Schmidt (V), 2023-10-12:
Jamen jeg synes, det er fuldstændig korrekt, og det vidner jo lidt om, at fru Jette Gottlieb nok har været godt inde i forhandlingerne her, når fru Jette Gottlieb godt ved, hvor det er, der er de her små sten, som vi lige skal være opmærksomme på.
Peter Skaarup (DF), 2000-12-06:
Derfor skal mit spørgsmål til statsministeren være: Var det ikke på tide så, at vi fra Folketingets side sagde: O.k., nu stopper vi op, nu stopper vi for den tilgang, og så prøver vi at løse nogle af de problemer, der er allerede i dag med hensyn til integration? Så vil jeg afslutningsvis spørge statsministeren, om ikke den definition, som statsministeren brugte i det svar til mig, er ved at være forældet allerede, for statsministeren sagde, at han opfattede det multietniske samfund som et samfund, hvor det danske sprog ikke tales af alle.
Line Barfod (EL), 2008-05-20:
Det synes vi er væsentligt at få afklaret, det har vi gjort, og det skal der selvfølgelig fortsat være en diskussion om, men religion er ikke noget, der ellers har fyldt meget, og det er klart, at når der så pludselig kommer så voldsom en religionsdebat, som der har været i Danmark, og som blev aktuel i Enhedslisten, så havde vi behov for at få det diskuteret, og det har vi fået gjort, men vi kunne ikke drømme om at udstede nogen som helst form for forbud og slet ikke et forbud, som vi skulle pålægge landets folkeskoler.
Claus Hjort Frederiksen (V), 2010-04-29:
Jeg vil sige til fru Rademacher, at kommuner og regioner i 2002 havde flere penge end i 2001; i 2003 havde kommuner og regioner flere penge end i 2002; i 2004 havde kommuner og regioner flere penge end i 2003; i 2005 havde kommuner og regioner flere penge end i 2004; i 2006 havde kommuner og regioner flere penge, end de havde i 2005; i 2007 havde kommuner og regioner flere penge end i 2006; i 2008 havde de flere penge end i 2007; i 2009 havde de flere penge end i 2008, og i 2010 har de flere penge, end de havde i 2009.
Kim Andersen (V), 2009-11-12:
Men jeg vil også gerne i forlængelse heraf spørge hr. Tom Behnke, som jo også har betydelig politifaglig indsigt qua sin uddannelse, om den konservative ordfører i det hele taget, sådan rent praktisk, operationelt, mener, at det ville være anvendeligt, at sådan en handlingsplan skulle effektueres, udføres i det daglige, af en politisk følgegruppe her i Folketinget?
Peter Hummelgaard Thomsen (S), 2017-01-18:
Hvordan vurderer udenrigsministeren den sikkerhedspolitiske situation i Danmark efter den seneste måneds historier om russiske hackerangreb i USA og Europa, bl.a. i Berlingske den 10. januar 2017: »Europa gør sig klar til politiske cyberangreb fra Rusland«?
Martin Henriksen (DF), 2017-03-23:
Jeg kunne godt tænke mig at spørge, om ikke fru Sofie Carsten Nielsen kunne se, at der var en vis logik i, hvis man havde et system, der gjorde, at dem, der ligesom betaler for at komme herop, dem, der betaler for at komme herop med en menneskesmugler, og som er de mest ressourcestærke, lukker man af for, og så har man et system, og så kan man diskutere, hvor mange man skal tage ind på det system, hvor dem, man hjælper, er dem, som man rent faktisk ved og har sikkerhed for er reelle flygtninge.
Eyvind Vesselbo (V), 2005-12-15:
Nu skal jeg jo ikke foregribe Detailhandelsudvalgets konklusioner her, men bare sige, at det, der er vores udgangspunkt, jo ikke er at plastre hele Danmark til med supermarkeder eller varehuse, men tværtimod at få et godt og harmonisk samspil mellem de store butikker, de store detailhandelsbutikker, de store varehuse og de små købmænd rundtom i landet.
Carsten Hansen (S), 2005-10-11:
Så derfor vil jeg i dag ikke tilkendegive, om vi kan gå ind for forslaget, eller vi ikke kan, men vi vil opfordre undervisningsministeren til, at vi kommer i gang med nogle forhandlinger, og vi vil selvfølgelig undervejs i udvalget stille spørgsmål til en lang række af de her ting, således at vi kan få et fornuftigt forslag ud af det, der måske er kommet sådan lidt over hals over hoved og samtidig rammer nogle grupper.
Elisabeth Geday (RV), 2006-10-10:
Jamen der er ikke noget i det her direktiv, der hindrer os i at have højere danske regler, f.eks. om, hvilken type markedsføring man må anvende over for børn og unge, altså om man må markedsføre slik og usunde fødevarer, eller om man må lave reklamer, som indeholder et element af sexchikane eller på anden måde er utilbørlige.
Ole Birk Olesen (LA), 2012-09-13:
Men så laver regeringen – og den tidligere regering gjorde det også – jo alle mulige fiksfakserier ved siden af, sådan at personskattetrykket, altså den samlede skat, som danskerne betaler af at arbejde, faktisk stiger, helt modsat det som ordføreren formulerer som en målsætning for personskatterne i Danmark.
Marianne Jelved (RV), 2000-10-11:
Så kan man spørge, hvilken målestok man bruger, om man vurderer dem som store eller små, men over 10 år er det min vurdering, at det ville være en fordel i størrelsesordenen 20 mia. kr. Jeg er ikke blevet klogere, må jeg sige til hr. Peter Skaarup, jeg mener det stadig væk.
Per Clausen (EL), 2010-02-04:
Så kan det vel ikke være forbudt, at oppositionen også rejser nogle problemstillinger i forhold til kommunalreformen, og jeg synes da, at det ville være dejligt, hvis vi på et eller andet tidspunkt kunne få en sådan lidt mere fordomsfri diskussion af, om det nu var faldet fornuftigt ud på alle områder.
Søren Krarup (DF), 2002-12-03:
Folketinget stiller nu krav, som betyder, at hvor 20.000 fremmede sidste år fik dansk indfødsret, bliver der efter alt at dømme tale om 2.000 i år, et vældigt fremskridt, en utrolig forbedring, som Folketinget kan notere sig med stolthed og glæde.
Jørn Jespersen (SF), 2000-05-22:
Det er klart, at Danmarks position som et meget lille land også betyder, at sådan helt formelt set er det begrænset, hvor meget magt, hvor mange muskler vi har at spille med. Men det, der er afgørende at sige, er, at man ved hjælp af sit gode eksempel, ved hjælp af sammenhæng mellem forslag og ens egen praksis, ved at være parat til også at finansiere nogle af de nye krav, der kommer ind i konventionerne, faktisk godt kan udøve et reelt lederskab forstået på den måde, at man er i stand til at flytte tingene ganske meget, på trods af at man er et relativt lille land.